CELEX: C2005/296/25
Language: et
Date: 2005-11-26 00:00:00
Title: Kohtuasi C-334/05 P: Siseturu Ühtlustamise Ameti (kaubamärgid ja tööstusdisainilahendused)  15. septembri 2005.  aasta (faks:  9. september 2005 ) apellatsioonkaebus Euroopa Ühenduste Esimese Astme Kohtu (kolmas koda)  15. juuni 2005.  aasta otsuse peale kohtuasjas T-7/04: Shaker di L. Laudato & C. sas  v.  Siseturu Ühtlustamise Amet, teine menetluspool: Limiñana y Botella, SL

26.11.2005   
            
            
               ET
            
            
               Euroopa Liidu Teataja
            
            
               C 296/13
            
         Siseturu Ühtlustamise Ameti (kaubamärgid ja tööstusdisainilahendused) 15. septembri 2005. aasta (faks: 9. september 2005) apellatsioonkaebus Euroopa Ühenduste Esimese Astme Kohtu (kolmas koda) 15. juuni 2005. aasta otsuse peale kohtuasjas T-7/04: Shaker di L. Laudato & C. sas v. Siseturu Ühtlustamise Amet, teine menetluspool: Limiñana y Botella, SL
   (Kohtuasi C-334/05 P)
   (2005/C 296/25)
   Kohtumenetluse keel: itaalia
   Siseturu Ühtlustamise Amet esitas Euroopa Ühenduste Kohtule apellatsioonkaebuse Euroopa Ühenduste Esimese Astme Kohtu (kolmas koda) 15. juuni 2005. aasta otsuse peale kohtuasjas T-7/04: Shaker di L. Laudato & C. sas v. Siseturu Ühtlustamise Amet, teine menetluspool: Limiñana y Botella, SL. Apellatsioonkaebuse esitaja esindajad on O. Montalto ja M. Capostagno.
   Apellatsioonkaebuse esitaja palub Euroopa Kohtul:
   
               1.
            
            
               tühistada vaidlustatud otsus;
            
         
               2.
            
            
               mõista kohtukulud välja äriühingult Shaker.
            
         Väited ja peamised argumendid
   Apellatsioonkaebuse esitaja väidab, et käesoleva apellatsioonikaebusega vaidlustatud Esimese Astme Kohtu otsuses tõlgendatakse ja kohaldatakse valesti nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta artikli 8 lõike 1 punkti b.
   Põhimõtteks on, et kaubamärkide segiaetavuse hindamine ühenduse kaubamärgi määruse artikli 8 lõike 1 punkti b tähenduses põhineb kahel erineval elemendil: esiteks võrreldakse analüütiliselt nii tähiseid kui ka kaupu ning seejärel hinnatakse saadud tulemusi kokkuvõtvalt, et teha kindlaks, kas selliste kaupade keskmine tarbija võiks arvata, et nimetatud kaubad pärinevad samalt ettevõtjalt või omavahel majanduslikult seotud ettevõtjatelt. Mis puudutab tähiste võrdlemist, siis peab nende tähiste sarnasuse analüüsi käigus arvestama nii visuaalse kui ka foneetilise ja kontseptuaalse küljega selleks, et jõuda igakülgse hinnanguni, mis rajaneb tähistest jäävale tervikmuljele, arvestades iseäranis nende eristavaid ja domineerivaid osi.
   Apellatsioonkaebuse esitaja väidab, et Esimese Astme Kohus ei omistanud eespool viidatud põhimõttele piisavalt tähtsust ja eelkõige, et Esimese Astme Kohus välistas segiajamise tõenäosuse vaid vaidlustatud kaubamärgi visuaalse tajumise hindamise alusel, jättes arvestamata täiendavate kohustuslike asjaoludega, mis on vajalikud segiajamise tõenäosuse täielikuks ja põhjalikuks hindamiseks.
   Hageja väidab lisaks sellele, et vaidlustatud kohtuotsus on ilmselt vastuoluline ja ebaloogiline.